Brandhout vir die oudag: Kom ons kuier in die mooiste Turkye(Foto: Ridwan Meah/Unsplash) In die jongste aflewering uit die reeks podsendings Brandhout vir die oudag, vertel toerleier Marius du Plooy vandag vir jou meer oor Turkye. Du Plooy sê Turkye is ŉ land waar ŉ mens nie net oor een plek kan gesels nie, daarvoor het die land net ŉ te groot verskeidenheid. Hy vertel van Turkye se strate, markte, geskiedenis en van die lekkerny Turkish Delight. Luister ook saam na ŉ voorlesing van die 18-jarige Elisabeth Eybers se besonderse gedig Maria. Kom skink vir jou ŉ koppie boeretroos en span uit terwyl jy na die vertelling boaan hierdie berig luister.